Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: folytat le — az államigazgatási eljárás általános szabályairól szóló 1957. évi IV. törvény (a továbbiakban: Áe.) szabályai szerint jár el.
Paragraph Index: 446

(1) bek. b) pontjának alkalmazása felesleges — s egyben alkotmánysértő — párhuzamosságot jelent, hiszen a felek között munkaügyi jogvita keletkezett, amelynek eldöntése a munkaügyi bíróság hatáskörébe tartozik. Az Mt. 199. § (1) bekezdése értelmében a munkavállaló a munkáltató munkaviszonyra vonatkozó szabályt sértő intézkedése (mulasztása) ellen, valamint a munkaviszonyból származó igényének érvényesítése érdekében munkaügyi jogvitát kezdeményezhet. A (2) bekezdés szerint a munkáltató — ha a törvény másként nem rendelkezik — a munkaviszonnyal kapcsolatos igények érvényesítése iránt szintén munkaügyi jogvitát kezdeményezhet. Az (5) bekezdés alapján a felek a bírósági eljárást megelőzően egyeztetni kötelesek. A felek között tehát csak akkor lehet munkaügyi jogvitáról beszélni, ha az ellentétes állásponton lévők közül az egyik egyeztetést kezdeményez. Az Alkotmánybíróság álláspontja szerint — szemben az indítványozó véleményével — a munkaügyi ellenőrzés alkalmával nem a munkáltató és a munkavállaló közötti — az Mt. 199. § (3) bekezdése szerint közvetlen (munkaügyi) bírósági hatáskörbe tartozó — jogvita eldöntéséről van szó, hanem a munkaviszonyra vonatkozó szabályok megtartásának közigazgatási szerv által történő hatósági ellenőrzéséről. Az ellenőrzés során a munkaügyi szerv és a foglalkoztató között jön létre jogviszony, a felek között keletkezett jogvita eldöntését pedig a foglalkoztató végső soron a közigazgatási bíráskodás szabályai szerint kérheti a bíróságtól [Áe. 72. § (1) bek.]. Az ellenőrző szervek tevékenységét tehát az indítványozó helytelenül minősíti munkaügyi jogvita eldöntésének, mivel az ellenőrzés során keletkezett jogviszonyok alanyai, tartalma és a jogviták eldöntésének módja is különbözik az Mt. 199. §-ában foglaltaktól. 1.4. Az indítványozó a munkaügyi ellenőrzés intézményét, illetőleg a hatáskörüket gyakorló munkaügyi szervek egyes konkrét intézkedéseit az Alkotmány 45. § (1) és (2) bekezdésébe ütközőnek tartja. Az indítványozó által felhívott alkotmányi előírásokból azonban nem vezethető le, hogy mely munkaügyi kérdésekben járhat el „csak és kizárólag” bíróság. Az Alkotmány 45. § (1) bekezdése csupán általánosságban rendelkezik arról, hogy „A Magyar Köztársaságban az igazságszolgáltatást ... a bíróságok gyakorolják.”, az Alkotmány 45. § (2) bekezdése is csak azt rögzíti, hogy „A törvény az ügyek meghatározott csoportjaira külön bíróságok létesítését is elrendelheti.” A bírósági hatáskör szempontjából az Alkotmány más rendelkezéseinek lehet jelentősége: így különösen a bírósághoz fordulás jogát biztosító 57. § (1) bekezdésnek, valamint a közigazgatási határozatok bírósági felülvizsgálatát megalapozó 50. § (2) bekezdésnek. Az Alkotmánybíróság álláspontja szerint azonban a munkaügyi ellenőrzés intézménye nem az Mt. 199. §-a szerinti munkaügyi jogviták eldöntését szolgálja — s így a munkaügyi bíróság hatáskörének elvonására sem kerülhet sor —, a hatósági ellenőrzés során hozott közigazgatási határozatok pedig — az alkotmányi követelménynek megfelelően — bíróság előtt megtámadhatók. Az eljáró bíróságok hatáskörét — mind a munkaügyi jogviták, mind a hatósági döntéssel kapcsolatos jogviták tekintetében — külön törvények határozzák meg: e tekintetben az Mt. és a BSz. (1997: LXVI. tv.), illetőleg a Met. és az Áe. pontos, az alkotmányos követelményeket kielégítő szabályozást ad. Alkotmányellenességet csak az a helyzet jelentene, ha a hivatkozott törvények egymásnak ellentmondó szabályozást tartalmaznának, ami egyúttal anyagi alkotmányellenességet idézne elő. A jelen esetben azonban ez nem állapítható meg. Az Alkotmánybíróság szükségesnek tartja kiemelni, hogy a munkaügyi jogvitákat eldöntő munkaügyi bíróságok [BSz. 19. § (2) bek., Mt. 199. § (3) bek.], illetőleg a munkaügyi ellenőrzést végző államigazgatási hatóságok (Met. 2. §) egymáshoz való viszonyára is irányadó az Áe.

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes